
SERHILDANA MAKÛYÊ JÎ BIXWÎNÊ SOR BÛ 


Kurdistan çepera şoreş û azadîxwaziyê ye. 
Neteweya Kurd li îranê mileteke bindest e û maf 
û azadiyên gelê Kurd ji aliyên desthilatdarên 
serdest yên îranê herdem hatine zevt, înkar û 
binpêkirin. Xortên gelê Kurd li hember vê zulm û 
zordariyê herdem xebat û tekoşîn meşandine. 
Kurdan li îranê wekî hemû parên din yên 
Kurdistanê di rêya azadî û serbestiya welat û 
diyarîkirina mafê çarenivîsa xwe gelek nirxên 
mezin dane. Xebat û tekoşîna siyasî, meşên 
nerazîbûnê, serhildan û xebat di hemû qadan de 
ji berê heta niha berdewam e û gelê me yê 
qehreman heta gihîştin bi armancên xwe yên 
neteweyî û mirovî dest ji xebata azadîxwaziyê 
ber nade. 

Li her dereke cîhanê zulm û zordarî hebe, 
xebat gelan ji bo azadî û tekoşîn dijî zordestan jî 
dê hebe. Xwezayî ye, serhildanên yek li pey yekê 
û xebata siyasî û azadîxwazane ya partiyên siyasî 
yên Kurdistanê ji bo bidestveanîna mafên 
neteweyî yên gelê Kurd li Kurdistana îranê her 
hebûye û dê her berdewam be, heta maf û heqê 
gelê me ji dest û lepên dijminên gelê me were 
standin. Lewra xebat û tekoşîn heye, çunkî zulm 
û zordarî heye. 

Di havîna îsal de Kurdistana îranê bû 
meydana serhildan û şoreşa azadîxwazane dijî 
desthilatdarên Komara Îslamî ya îranê. Me dît ku 
vê rejîma hov, kurdkuj û dijî azadî û demokrasiyê 
weke hemû qonaxên 27 salên derbasbûyî, meş û 
xwenîşandanên mafxwazane yên gelê Kurd çawa 
bi kuştin, girtin, îdam û wd... di xwînê de sor kir. 

îcar û di van çend rojên derbasbûyî de jî gelê 
me yê qehreman û azadîxwaz li bajarê Makû û 
derdora wê ji bo xistine rojeva maf û azadiyên 
xwe yên zevtkirî serhildan kirin û me dît ku çawa 
ji aliyên hêzên hov û tarîperest û dijî kurd hatin 
qir kirin. Nêzîk 13 kes ji xortên gelê me hatin 
şehîd kirin û dehan kes birîndar bûn û sedan kes 
jî hatne girtin, binçavkirin û rapêçî girtîxaneyan 
hatne kirin û di bin zext û îşkenceya xurt ya 
hêzên dijî azadiyê de ne. 

Bêguman xortên gelê me bi wan tund û tûjî û 
kiryarên hov û nemirovane ji xebat û tekoşînê 
nasekinin û heta gihîştin bi maf û azadiyên xwe 
yên neteweyî dê xebata xwe ya demokratîk 
bimeşînin. Ji ber ku roja azadiyê nêzîk e û em 
dibînin ku rejîma dijî Kurd ya Komara Îslamî a 
îranê çawa di astên hundir, herêm û 
navneteweyî de rastî rewşeke gelek aloz û 
pirsgirêkan kûr hatiye û roj li pey rojê naveroka 
siyaset û rêbazên terorîstî û dijî mirovî û bixeter 
yên wê rejîma ne demokratîk zêdetir tên eşkere 
kirin. Baykotkirina Komara Îslamî ya îranê îro 
pêvajoyeke berfireh bi xwe girtiye. 

Xwîna sor ya Şehîdên serhildana Makû û 
bajarên derdora wê û hemû şehîdên rêya azadî û 
serbestiya Kurdistanê avê de naçe û roja azadiyê 
gelek nêzîk e. 



Hevpeyvîn di rûpela 6-7an de 


Xebatkar û çalakvana mafê Jinan û 
mafên mirovan li Kurdistana îran, Dr. 
Roya Tilûî di hevpeyvîneke taybet bi 
Agirî re: 

Ez di serhildana havîna 
îsal de hatim girtin û 66 
rojan di bin zext, azar û 
îşkencê de bûm 


Yek ji girtiyên 
serhildana Makûyê 
bê ser û şûn e 

Li gor nûçeyên herêmê, Yûsif 
Ahengxweş tevî çend kesên din ku di 
pêvajoya xwenîşandanên rojên çûyî li 
bajarê Makû û derdora wê hatibûn 
girtin, bê ser û şûn in. Navhatî 12 zarok 
hene û tê gotin ku di bin îşkenceyên 
hêzên hov yên Komara Îslamî de hatine 
kuştin 

Hêzên Komara Îslamî 
zarokê 7 salî, Mihemed 
Rehmanîzade di serhildana 
Makûyê de şehîd kirin 
Meytê wî hate vaşartin 

Di van çend rojên borî de meytê 
belengaz yê zarokek 7 salî bi navê 
Mihemed Rehmanîzade li Makûyê 
hate veşartin. Zarokê sivîl û 
bêguneh, Mihemed di encama êrîşa 
hêzên Komara Îslamî bi awayekî 
nemirovane hatibû şehîd kirin. 


Daxuyaniya Deftera Siyasî ya 
PDK îranê 

Derheq mehkûmkirina cinayeta 
Komara Îslamî derheq xelkê 
bajarê Makû û derdora wê 


Di encama 

êrîş(avêtina guleyan)a 
hêzên rejîmê, mixabin 
10 kes ji beşdarên 
xwenîşandanê şehîd 
bûn û 25 kes jî bi xurtî 
birîndar bûn û sedan 
kes jî hatin girtin û 
rapêçî girtîxaneyê 



hatin kirin... 

R. 2 


Daxuyaniya Deftera siyasî ya 
Partiya ^ Demokrat ya 
Kurdistana îranê: 

Komployeke din ya rejîma 
Komara Îslamî dijî xelkê Makû 
û derdora wê 


"TISHK" TV pencereyek 
ber bi pêşerojeke geş 


Tîşk Tv mîna 
navê xwe dê bibe 
tîrêjekji roja 
qerm ya edalet, 
wekhevî, azadî, 
aştî, û 

demokrasiyê 


TJ^xHC 

R. 3 


Komara Îslamî tenê 
demê dikre û dikuje 


Roja 6.03.2006'an 
rapora nû ya serokê 
AVEN di civînê de tê 
nirxandin R. 4 


Komara Îslamî û 
pirsgirêka regezî 


Ehmedînejad bi hêceta 
parastina lixwekirin û 
parêzgarî ji yasa û 
îslamê dixwaze rê û 
xiyewanên mêran û jinan 
ji hev cuda bike... R. 8 


XEŞIMI 


Gelek tirs û 
xofdariyên mirovji 
ber nezanî û 
xeşîmiya mirov pêk 
tên... 

R. 10 

SIYASI 


Daxuyaniya Deftera Siyasî ya PDK îranê derheq mehkûmkirina 
cinayeta Komara Îslamî derheq xelkê bajarê Makû û derdora wê 

evwelatî yên birêz! 

H Civatên xebatkar yên xelkê 
Kurdistanê! 

Roja 23'ê Rêbendanê di 

agehdariyeke giştî de me tevî îşare kirin 
bi nêrîna berpirsiyareke Ewlekariya 
rejîmê bi Malpera "Baztabê" re, hevwelatî 
û civatên xelkê Kurdistanê ji kompiloyeke 
nû ya rejîmê dijî azadîxwazên îranê û 
mafxwazên gelê Kurd û neteweyên din 
yên îranê pê hesandin. Mixabin me dît ew 
pêşdîtin gelek zû bicih hat û pêleke nû ji 
kuştin û qirkirina xelkê azadîxwaz û 
xortên gelê Kurd dest pê kir, di vê 
derbarê de seet 10:30'ê pêşnîvroya roja 
pêncşem, 27'ê Rêbendana 1384 (16. 02. 

2006)'an, xelkê bajarê Makûyê rijiyabûne 
ser rê û cihên giştî û xwenîşandaneke 
berfireh lidarxistin û bi dana dirûşmên dijî 
rejîmê û dirûşmên neteweyî bêzariya xwe 
ji rejîma Komara Îslamî û siyasetên wan 
yên dijî xortên neteweya Kurd dan xuya 
kirin, xwenîşandan bi awayekî herî xurt ji 
aliyê hêzên rejîmê rastî êrîşê hat û hate 
tepeser kirin. 

Di encama êrîş(avêtina guleyan)a 


Daxuyaniya Deftera siyasî ya Partiya Demokrat ya Kurdistana Iranê: 

“DÎVÊT XELKÊ BAJARÊ MAKÛ Û DERDORA WÊ LÎ HEMBERÎ PÎLAN Û 
KOMPLOYÊN REJÎMÊ DE BÎ HÎŞYARÎ Û SEH BÎ BERPÎRSiYARÎYÊ BiLiviN” 

Komployeke din ya rejîma Komara Îslamî dijî xelkê Makû û derdora wê 


Makû û derdora wê bi Kurd û 
Azeriyan ve hişyar dikin û wan ji vê 
komploya girêj ya rejîmê agehdar 
dikin û em li benda vê çendê ne ku 
nekevin dewsa komploya rejîmê. 
Hewce ye bi tevahî li ser hest bibin û 
hişyarî û seh bi berpirsiyariya xwe 
biparêzin û ji vê rêyê ve ne tenê 
komployên dezgehên Sîxor û Ajan û 
tepeserkar yên rejîmê mandel û 
betal bikin, belkî divêt dest li nava 
destê hev û bi parastina qedr û 
rûmeta biratî û pêwendiya xortên du 
gelên Kurd û Azerî di vê herêmê de 
rejîmê û dezgeh û saziyên komplokar 
rastî serşorî û bêhêvîtiyê bikin. Her 
wiha divêt bidin xuya kirin ku biratî û 
hevxebatiya xortên du gelên Kurd û 
Azerî gelek ji vê çendê qahîmtir û 
cihgirtîtir e ku rejîma binpêkarê maf 
û azadiyên her du gelên Kurd û Azerî 
û gelên din yên bindest ên îranê 
bikarin nifûz û rexneyê di navbera 
wan de bikin û valahiyê tê bixin. 

Bi hêviya hişyarî û livîna 
berpirsiyarane ya gişt aliyekê. 
Partiya Demokrat ya Kurdistana 
îranê 

Deftera Siyasî 
02.12.1384'ê Rojî 
21.02.2006'ê Zayînî 


Hevwelatî yên hêja! 

Xelkê xebatkar yê Kurdistanê! 

Rûniştvanên bajarê Makû û 
derdorê! 

Di pêvajoya xwenîşandanên xelkê 
bajarê Makû û derdorê di rojên 27 
heya 30'ê Rêbendanê (16- 
19.02.2006)'an de ku mixabin bi 
sedema êrîşa hêzên rejîmê, 10 kes 
hatin Şehîd kirin, 25 kes birîndar bûn 
û sedan kes jî hatin girtin û 
binçavkirin; Dezgehên Sîxorî û Ajan 
(îtilaat) û Leşkerî yên rejîmê di van 
bajar û cihane ketine darêtina pîlan û 
komployên talankirin û agir berdana 
dikan û bazarên xelkê û ev pîlan û 
kiryarane jî ji hêla hin kesên ne 
têgihîştî û ne berpirsiyar encam 
dane, komployek ku di 
xwenîşandanên havîna çûyî de jî bi 
agir berdana Huseyniya bajarê 
Seqizê û Pasaja Hemîd li Sine 
meşandin. Niha ev dezgehên serkut û 
çewisandinê cehd û hewlê didin 
tawan û guneha vî karê neheq yê 
xwe li Makûyê, bavêjin stûyê 
meşkeran û ji vê rêyê ve seha 
birayên Azerî yên rûniştvanên bajarê 
Makû û derdorê birîndar bikin 
(biêşînin) û birayên Azerî dijî birayên 
xwe yên Kurd ku li mêj dem e bi hev 



Serhildana gelê Kurd li Kurdistana îranê li havîna 
îsal ya piraniya bajarên Kurdistanê û ya çend rojên 
borî li Makû û bajarên derora wê bi xwîna paqijya 
xortên neteweya me sor bû 

re bi biratiyê dijîn, hay bidin û bi vî awayî 
toyê neyarî û dubendiyê di navbera wan de 
belav bikin û pirsgirêk û têkderiyê di vê 
navberê de pêk bînin û bigihîjin armancên 
xwe yên qirêj û hov. 

Di vê derheqê de em rûniştvanên bajarê 



hêzên rejîmê, mixabin 10 kes ji 
beşdarên xwenîşandanê şehîd bûn û 
25 kes jî bi xurtî birîndar bûn û sedan 
kes jî hatin girtin û rapêçî girtîgehê 
hatin kirin. Roja yekşem, 30'ê 
Rêbendanê (19. 02. 2006) jî xelkê 
herêmên Makû, "Şût" û "Puldeşt" 
(pira deştê)ê ji bo nerazîbûn bi vê 
kiryar û riftara rejîmê û ji bo piştgîrî ji 
xelkê Makûyê xwepêşandan lidarxistin 
ku ev xwenîşandane jî tevî êrîşa hêzên 
rejîmê û teqeya kirêgirtiyan berbirû bû 


û di encamê de 6 kes ji wan beşdarên 
xwenîşandanê jî birîndar bûn ku di 
nava wan de jineke 25 salî û zarokeke 
temen 7 salî tên dîtin. 

Di vê derheqê de Partiya Demokrat 
ya Kurdistana îranê tevî mehkûm û 
şermezar kirina vê kiryar û riftara 
dirindane û hov ya rejîmê li dor xortên 
gelê Kurd li Makûyê, behî û sersaxiyê 
ji malbat û kes û karên şehîdan û 
xelkê bi şan û şeref yê Makûyê re dike 
û ji birîndarên vê bûyerê re hêviya 
silametî û başbûnê dixwaze û di 
heman demê de jî ji kom û komeleyên 
mirovhez û alîgirên Mafên Mirovan 
daxwazê dike ku ji bo azadiya girtiyan 
bixebitin û vê cinayeta rejîmê 
şermezar bikin. 

Partiya Demokrat ya 
Kurdistana îranê 
Deftera Siyasî 
01. 12. 1384 
20. 02. 2006 

SIYASI 


M TÎSHK" TV 


pencereyek ber bi pêşerojeke geş 


Selîm Zencîrî 


i encama pêşveçûna zanist û 

D teknolojiyê de, civak bi lezgînî 
rêya geşebûna xwe didomînin û 
her roj bi afirandinekê, xwe bi 
çeka zanist û zanebûnê ve 
teyar dikin. Di vê navberê de ya 

ku nahê înkar kirin, bandora 
ragihandin û dezgehên deng û reng 
(dîtekî û hajêkî) li ser pêtir bûna zanîn 
û pêşveçûna xelkê di civakan de ye. 
Televîziyon jî yek ji wan alavên 
ragihandînê yên pêşkeftî û nûjen e ku 
rolek girîng û bingehîn di jiyan û alî 
dan bi fikir û ramanên mirov de dilîze 
û bihêztirîn û karîgertirîn rolê di 
pêxema xizmet kirin bi mirov û zanist 
û senetê de hebûye û heye. TV bi 
sedema deng û reng bûna xwe wekî 
amûrek germ û zindî ya ragihandinê 
kariye zaftirîn û jortirîn gasê kartêkirin 
û tesîr danînê li ser mirov hebe û her 
wiha rehet û hêsantirîn metoda bandor 
dayînê li ser muxateban e. 

Di gelek welatên mîna îranê ku 
rejîmek dîktator, tepeserkar û terorîstî 
desthilatdariyê bi ser xelkê de dike û 
desthilat bi tevahî qorix kirine û ev 
rolê pozetîv û biwêc yê ragihandinê bi 
giştî tûşî sansor û berevajî kirina 
rastiyan dikin. Di rastî de xelik di 
civakên han de bi kêmî ji rastiyên heyî 
di cîhanê de haydar dibin nikarin rêya 
pêşveçûnê bidomînin, bi giştî gel bûne 
goriyên sansorê û bê par in ji van 
alavên nûjen û zaniyariyên dirust. 

Vir de erkê bingehîn yê opozîsyona 
îranê, ku nûnerên rastîn yê gelên 
îranê ne û bi salane di çepera dijî vê 
rejîmê de xebata azadîxwaziyê 
dimeşînin, eva ye ku di nebûna çekeke 
bihêz weke televîzyonê li hemberî 
rejîmê de, vê valahiyê tejî bikin û ji vê 
amûrê wekî silahek xurt, karîger û 
herifîner bi dijî vê rejîma zorxwez û 
sedsala navîn bi kar bînin û him jî 
xizmetek rast û rewa û bicî bi gelên 
îranê bikin. 

Her di vê çarçoveyê de PDK îranê 
ku nûnerê rastîn yê gelê mafxwarî yê 
Kurd di Kurdistana îranê de ye roja 
15'ê Fêvriya 2006'an, di daxuyaniyekê 
de mizgîniya danîna kanalek 
Televîzyonî bi navê Tîşk, qirar eku li 
demek kin de dest bi weşana 
pirogramên xwe yên bi test bike, da 
gelê Kurd û hemû hogirên xwe. 

Destpêkirina Tîşk'ê wekî 
televîzyonek Kurdî di îranê û li demek 
wiha hesas û dijwar de gavek mezin, 
jêhat û cihê dilxweşiyê ye. Gavek ku 
gelên îranê yên têhniyên azadî û 
demokrasiyê hewcehî bi tîrêjên Tîşk TV 
ji bo şirovekirina xwe hene. Gavek ku 


hewcehiya hebûna kanalek demokratîk û îroyîn ji bo dengên nerazî û mafxwarî ji 
aliyê rejîmê ve, bibû bi xewn û hêviyek pîroz û mezin. Gavek ku kurdên îranê 
serbarê dîrokek dûr û dirêj ji xebat, çewisandin û gorî bûnê, lê di bê medyayî û 
ragihandinek pir jar û lawaz de dijîn û dengê wan bi tu cihekê nagihîje. Gavek ku 
dikare alîkariyeke zor bi nasandina pirsa Kurd di asta îran û cîhanê de bike. Gavek 
ku dikare ragihandina kurdî ji haletê kilasîk û kevn ve ber bi medyayek îroyî û 
hevçerx pal bide. Gavek ku deng û rengê zelal û paqij yê Tîşkê dê bibe alahilgirê 
edalet û rastiyan di îranê de û ji hemûyan girîngtir gavej< ku ji her demekê pêtir 
dikare perde li ser rastiyên veşartî û cinayetên Komara Îslamî hilde. 

Bi her hal^ew xwezî û hêviya gelê Kurd di Kurdistana îranê û hemû endam û 
hogirên PDK îranê misoger bû, lê ya ku girîng e eve ye ku niha astê çawnihêrî ji 
Tîşkê û nûneratî kirin û rengvedana wê ji xebat û tekoşîn, jiyan, tepeserî û ... a 
gelê Kurd pir zêde ye, lewre hewce ye "TISHKTV", di nebûna pêşîneya karkirin û 
bê ezmûnî û ceribînan di vî warî de, divêt di gava yekem de bikare bi ezmûn 
wergirtin ji Tv'yên din û bi taybet yên Kurdî, bibe bi çavkaniyek baş, destpêkek bê 
dawî û bi nûjenkirina ragihandina Kurdî û herwiha TV û mala hemû kes û tex û 
qatekê di îranê de. 



Di gava duyem de divêt Tîşk TV girîngî bi pirsa Kurd û daxwazên berheq yên 
Kurdan bi giştî û bi taybetî di Kurdistanajranê de bide ku hetanî niha bi sedema 
nebûna ragihandineke bihêz ya Kurdî di îranê de, bi başîji neteweyên din yên 
îranê re nehatiye fêm û nasandin, herwiha bi deng û reng û piropagende û 
zaniyariyên xwe bîr û raya giştî a xelkê îranê ji bo dazwazên Kurdan amade bike û 
vê pirsê giştgîr û îranê bike. 

Bi her hal em dikarin bibêjin ku Tîşk TV dengê azadî, wekhevî û nûnerê rastîn 
yê bi milyon mirovên azadîxwaz û têhniyên azadî û wekheviyê, nûner û eyanker û 
rengvedana 60 sal xebat ji bo cihgîr kirina armancên bilind yên neteweyî û mirovî 
ye. 

Tîşk Tv deng û rengê zelal û safûl û bedew yê Şehîdan e ku canê paqij yê xwe 
di rêya azadî, demokrasî û axa paqij a Kurdistanê de gorî kirine. Dengê hezaran 
rastiyên veşartî ye ku li bin tarîtiyê de hatibûne temirandin. Tîşk Tv dê bibe 
pencereyek ber bi pêşerojeke geş û îranek demokratîk û federal, dê bibe mînakeke 
erênî ya civakekê ku tê de edalet, aştî, wekhevî û demokrasî cîgir be, dê bibe deng 
û rengê jin, ciwan, zarok û ...ya hemû tex û qatên civakê. 

Di rastî de Tîşk TV eyankerê rêya rastîn ya pêşewa Qazî Mihemed, pêxemberê 
aştî û azadiyî Dr. Qasimlo û Dr. Şerefkendî ye û mîna navê xwe dê bibe tîrêjek ji 
roja qerm ya edalet, wekhevî, azadî, aştî, û demokrasiyê. 

SIYASI 


Komara Îslamî tenê demê 


dikre û dikuje 


Azad Kurdî 


iryarnameya roja 

B 30.02.2006'an ya Rêxistina 
Ajansa Vejena Etomê ya 
Navneteweyî bû xajeke girîng 
di dîroka siyasî ya îranê. Qasê 

çend sala ye ku xebatên Komara 
Islamî ya îranê di pêvajoya 
bidestxistina teknolojiya Etomê yê 
bûye sedema nigeraniya xurt ya 
rêxistinên navneteweyî, civaka cîhanî 
û dewleta Amerîka û welatên 
Ewropayê. Lê di van çend mehên borî 



Armancên nepenî yên rayedarên Komara 
îslam ya îranê ji bidestxistina çekên 
Etomî, merema leşkerî û ne aştîxwazane 
ne û ev rastiye niha ji hêzên mezin yên 
cîhanê re kifş bûye 

de, pirsgirêka Etomî ya îranê bû bi 
yek ji mijarên sereke ya civîn û 
konferansên paytextên welatên 
Rojava. 

Mada çaran ya Peymana 
Qedexekirina Berfireh ya Çekên 
Etomî mafê dewlemendkirina 
Uraniyûmê di rêya aştîxwazane dide 
welatên endam yên vê saziyê. 

Komara Îslmaî ya îranê jî hemû 
çaxekê îdea kiriye û dike ku 
armancên wan ji bidestxistina çekên 
Etomî, ne leşkerî û aştîxwazane ne! 

Bê guman nigeraniya xurt ya rêxistin 
û civaka cîhanî û ev îdeayên 
rayedarên Komara Îslamî ya îranê 
hev nagirin û bê hecet û sedem 
nine!? 

Rejîma desthilatdar ya Meleyên 
îranê di warê lêkolîn û zêrevanîkirina 
hewce û berdewam ya Ajansa Vejena 
Etomê ya Navneteweyî li ser xebatên 
Etomî yên îranê bi wan re alîkarî 
nekiriye û heya wî cihî ku karî ye 
rastiyên têkildar bi programên xwe 
ên Etomî li hember çavê AVEN nepenî 
kiriye û tu çaxekê ne amade bûye di 
vî warî de zelal û ron bixebite û 
hitbara wan bo aliyê xwe rabikêşîne. 
Ev kiryar û livîna hikûmeta Îslamî ya 
îranê di xwe de vê gujrianê xurt dike 
ku Komara Îslamî ya îranê 


bernameyên navokî yên xwe bi 
armanca bidestveanîna çekên Etomî û 
tevkuj dişopîne. 

Ji aliyeke din ve Komara Îslamî ya 
îranê wekî hikûmeteke terorîst û 
piştevanê terorîzmê di cîhanê de, 
pêpeskerê mafên mirovan, binpêkirina 
qanûn û peymanên navneteweyî û 
neyarê aştî û tenahiyê di herêmê de 
hatiye naskirin. Herwiha maytêkirin di 
kar û barên hundir yê welatên dûr û 
nêzîk dike û aloziyê di van welatan de 
pêk tîne. Tişteke xwezayî ye rejîmek 
bi vê kakil û naverokê, demekê ku 
çekên Etomî bidest bixe, dê bibe xeter 
û êrîşeke mezin û xurt ji bo aştî, 
tenahî û aramiya herêmê û cîhanê. 

Heq e ku raya giştî ya navneteweyî li 
hember xebatên Etomî yên îranê 
nigeran be û îdeayên wan yên pûç û 
derewîn ne pejirînin. Di van çend 
salên çûyî de, roj li pey rojê ew 
dewletên ku bi sedema têkiliyên 
bazirganî û aborî, vêc û qazanc ji 
Komara Îslamî ya îranê re distnadin, 
haydarê xebatên nepenî yên Etomî ên 
îranê bûn û niha hêdî hêdî jê rew 
dikevin û tevlî hevalbendiya cîhanî dijî 
doza Etomî ya îranê bibin. Encama 
dawîn ya vê rewşê, 27 dengên ERÊ ji 
koma 35 dengên endam ên Rêxistina 
Ajansa Vejena Etomê ya Navneteweyî 
bû. Di encamê de biryar hate girtin 
rapora dosya Etomî ya îranê ji 
Konseya Ewlekariyê were şandin. 

Lê gelo bi vê çendê pêvajo bi dawî 
tê? 

Bê guman naî^Me dît piştî dayîna 
biryarê, Komara Îslamî xebatên xwe 
yên zengînkirina Uraniyûmê di 
hêzgehên Etomî da dest pê kir. Di vê 
derbarê de rayedarên îranê helwest û 
gefên tund anîn ziman. 

Qirar e di rûniştina roja 6'ê meha 
Marsê de, Serokê AVEN, Dr. Mihemed 
El Beradeî raporeke nûjj berfireh li 
ser xebatên Etomî yên îranê bixe ber 
çavê endamên vê rêxistinê û ji 
Konseya Ewlekariya RNY re jî were 
şandin û li gor naveroka raporê 
Konseya Ewlekariya NY dê ceza û 
dorpêçkirinên aborî û ...li ser îranê 
bimeşîne. 

Dîplomasiya berdewam, lê bê 
encam 

Piştî ku biryar hate girtin dosya 
Etomî ya îranê ji Konseya Ewlekariya 
Neteweyên Yekbûyî re bihê şandin, 
her wekî çend salên derbasbûyî 
welatên Fransa, Almanya û Îngilîstanê 
wek nûnerên Yekîtiya Ewropayê ji 
aliyekê, ji hêleke din jî dewletên 
Rûsya û Çînê bi awayekî xurt bi 
piştgîriya Dewletên Yekbûyî yên 
Amerîkayê û her wiha cehd û 
hewildanên AVEN ji bo razîkirina 


Komara Îslamî bo destberdan û ne 
zaxkirina Uraniyûmê bê armanc ma. 

Lê di vê navberê de welatê Rûsyayê 
xebatên xwe yên dîplomasiyê bi îranê 
re berdewam kir. Aqibet Roja 
26.02.2006'an û di pêvajoya 
gotûbêjên rayedarên welatên Rûsya û 
Çînê bi rayedarên îranê re hate zanîn 
ku îran amade ye ku dewlemendkirina 
Uraniyûma xwe di axa Rûsyê de 
encam bide. Dîplomat dibêjin ku ev 
lihevhatine tenê aliyê teknîkî heye û 
di kakil û naverokê de gelek pirs û 
mijarên hûr bê çareserî mane. îran bi 
qebûlkirina rûyekî ya pêşniyaza 
dewleta Rûsyê, dixwaze ji şandina 
dosya xwe bo NY pêşgîriyê bike û 
cezayê dorpêçkirinê aborî û ... li ser 
îranê nehên meşandin. Lê ev kiryare 
dawiya kar nine û nigeranî û şika raya 
cjiştî ya navneteweyî li ser xebatên 
Iranê yên Etomî her berdewam in. 

Danûstandinên îran û Rûsyayê li 
ser vê pêşniyaza Rûsyayê hate holê 
ku ji bo çareserkirina pirsgirêka Etomî 
ya Iranê, xebatên dewlemendkirina 
Uraniyûma îranê di nava axa Rûsyayê 
were encam dan. Rûsya ji îranê 
dixwaze tev xebatên xwe yên 
zaxkirina Uraniyûmê bide sekinandin. 



Lihevhatina îran û Rûsyayê li ser 
zaxkirina Uraniyûma îranê di nava axa 
Rûsyê tenê aliyê teknîkî heye û di kakil û 
naverokê de gelek pirs û mijarên hûr bê 
çareserî mane 

Di vê navberê de rastiyek heye ku 
gelek alî ji ber têkiliyên xwe yên 
aborî, bazirganî û siyasî bi îranê re 
micid bigrin, armanca Komara Îslamî 
ji pêvajoya dîplomasiyê tenê kirîn û 
kuştina demê ye. Ew dixwazin ku raya 
giştî bendewarê siyaset, helwest û 
dîplomasiya xwe ya ku her kes û 
aliyek - ji bilî çend dewletên taybetî û 
dîktator - sergêj kiriye. 

Cezadan û hisarên aborî yên 
navneteweyî li ser îranê di rêyê de 
ne, ji ber ku siyaset û helwestên 
desthilatdarên Komara Îslamî li dor 
xebatên Etomî cihê nigeraniya cîhanê 
ne û roj li pey rojê ev pêvajoye xurt 
dibe. Heke ev rewşe pêk bihê, gelên 
îranê dê rastî çarenivîseke dijwar û 
nexuya dibin û divêt rayedarên 
Komara Îslamî li hember neteweyên 
îranê bersivder bibin. 

SIYASI 


Demokrast, biha û piratîka wê 


Kurmanc Hakkî 
kurmanchakki@yahoo.com 

B eşdariya siyasî di civaka 
modern de 

Lêkolînvanê civaka nû "Benjamin Barber" di 
pirtûka xwe de: Demokrasiya bihêz 1 di 
dewlet û civaka nûjen de şirove dike. Teoriya 
"Barber" gelek wek teoriya demokrasiya 
beşdarana (delebrative) diçe. Di gel 
şirovekirina demokrasiya piloralîst, "Barber" 
herwisa hegera berfirehbûna beşdariya xelkê di 
civakên nûjen de dixe ber lêkolînê. 

Xala destpêkî ya lêkolîna "Barber" rexne 
girtin ji demokrasiya lîberal e. Bi hizra wî 
demokrasiya li ser bingeha lîberal gelek teng e. 
Ji ber ku di demokrasiya lîberalî de mafê 
welatiyan gelek bertesk e. Bi raya wî helwêsta 
dudilane ya (muhtatane) lîberalan li ser 
beşdariya welatiyan di jiyana siyasî de berî her 
tiştekê li dîtina wana li ser mirov serekaniyê 
digire. Bi awayekî din nêzîkbûna derûnnasî ya 
lîberalîzmê bi bûna mirov û herwisa asta 
zanyariya mirovan e. Dîtina Lîberalîzme ya hûr 
û atomî ya lîberalîzmê li ser mirov û tenê dîtina 
wî li dereveyî sinûrên civakê, ji wan xalan e ku 
ne tenê "Barber", belkî nivîskar û teorîzanên 
din jî rexne dikin. Lîberalîzm mirov wek beşek ji 
civakê ku pêwendî heye bi wan ve nabîne, belkî 
mirov wek takeyeke/a serbixwe tê dîtin ku tenê 
berjewendiyên xwe dixwaze. 

Ji ber wêne kirina mirov wek yekeyeke 
atomik (taqane) ramyarî di lîberalîzmê de wek 
parastina berjewendiyên takekesî tê dîtin. 

Ji ber wê jî di teoriya siyasî ya lîberalîzmê de 
pirsgirêka herî mezin, girêya sinûrê desthilatê 
tê zanîn da ku desthilatdar wê di rêya 
berjewendiyên xwe de bi kar nebin û mafê 
welatiyan pêpest nekin. "Barber" siyaseta li ser 
bingeha lîberalîzmê bi baxçeya heywanan 
dişibhîne, ku tê de bin destên ku nikaribin 
berevaniyê ji xwe bikin, bên berevanî kirin di 
hember desthilatdarên tehlûke da. 

Rexneya "Barbar" ji lîberalîzmê li wê 
wêneya teoriya han serekanî digire ku tê de 
mirov bi yekeyek hatiye mînak kirin, ku tê de 
tenê berjewendiyên xwe berçav digire. Ji ber 
wê wêneya mirov ku lîberalîzmê kişandiye, 
damezrawên siyasî jî li gor berjewendiyên 
takekesan hatiye damezrandin. Pirsgirêka 
mezin li wir eva ye ku ew wêneya mirov li ser 
bingeheke sade hatiye darêtin: Ew tenê aliyek 
li mirovaniyê tîne ber ziman û wêne dike. Bi 
baweriya "Barbar" dogmatîsma demokrasiya 
lîberal eva ye ku hin rastiyên taybetî dikin 
serekaniyên ramana siyasî ya xwe. Li hember 
wê têza lîberalîzmê, "Barbar" îdieya jêrîn 
berçav dixe: "Bi kurtî siyaset kereseya 
hevxistina rastiyan bi pêwendiyên mirovanî 
nine, belkî siyaset hevxistina (tetbîq kirina) 
pêwendiyên mirov bi giriftên rastî ye." 

"Barbar" herwisa sinûrên derveyî yên 
pêşgirtin ji azadiya mirov li Lîberalîzmê dide ber 
rexnan. Ew bi xwe bi wê bawerê ye ku azadî bi 
wateya otonomiya sincî(exlaqî) ya mirov tê. 

Her wek teorîzanên demokrasiya dêlîbratîv 
"Barbar" bi mirovan wek beşek ji civakê dibîne. 
Bi hizra wî pêşkevtina exlaqî û zanistî ya mirov 
girêdayî bi danûstandinên civakî ye. 

Bi baweriya wî demokrasî şêwazek li jiyanê 
ye ku tê de takên mirov bi awayekî berfireh 
beşdariyê di çalakiyên siyasî de dike. Nirxa 
danûstandinên demokratîk di vê de ye ku tê de 

mirov dikaribe li rêya wê de xwe li pêwendiyên 
civakî de rêk bixe û seha mirov wek beşek ji 
civakeke mezintir bihêz dike. Bi vî awayî 
"Barbar" berhema giranbuha ya beşdariya 
demokratîk nîşan dide. 

"Barbar" li ser vê bawerê ye ku bi beşdariya 
mirov di danûstandinên siyasî û civakî de 
têgihîştin û helwêsta mirov li gor beşdariya 
takên din bi awayekê tê guherîn ku tê de 
berjewendiya giştî bi awayekî dadperwerane 
(reasonable) bê berçav kirin. Wî dadperwerî bi 
awayekî piragmatîk şirove kiriye. Bi hizra wî 
dadperwerî bi wateya hizirkirin û nirxandina bi 
insafane tê. Dadpeperwerî bi wateya ji bîr 
kirina berjewendiyên mirov bixwe nîne; belkî 
dîtina berjewendî û hewcehiyên kesên din jî ye. 
Bi hizra "Barber" beşdariya mirov divêt bi vî 
awayî bê zêdekirin û perwerde kirin ku tê de 
berçavtengiya berjewendiyên şexsî di gel 
perspêktîvên berjewendiyên civakî bihên 
guhartin. Bi wateyeke din mirov berjewendiyên 
şexsî di berjewendiyên civakî de bibîne. 

Bingeha teoriya "Barber" li ser Falîbîzmê 
hatiye damezrandin. Bi vê wateyê ku zanîna 
siyasî û şirovekirin û rexne li wê hertim 
mercdar in û di teoriya siyasî de rastiya 
"mutleq" tune ye. Bi hizra wî siyaset 
çarçoveya otonomiya wîsta mirov e ku tê 
de aliyên beşdar li guftûgoya siyasî dixwazibin 
baweriya exlaqî û siyasî ya xwe pêşkeş bikin. 
Hizr û raman û statîka alîgiriya siyasî li gor 
danûstandinên eşkere û vekirî tên nirxandin ku 
tê de endamên civakê bi awayekî piragmatîk û 
li ser bingeheke adilane li ser fikr û ramanên 
siyasiyan hatine agahdar kirin. 

Di teoriya demokrasiya bihêz ya xwe de 
"Barber" bijartiyên civakî ji bo biryarên siyasî 
yên welatiyan berçav digire. Di demokrasiya 
bihêz de welatî biryara xwe li gor danûstandin 
û guftûgoyên eşkere û berhevdana argûmentan 
digirin. Demokrasiya bihêz berî hilbijartina 
prêfirênsa welatiyan zotir weke danûstandin li 
ser hilbijartina berjewendiyên hevbeş tê dîtin. 

Bi vî awayî demokrasiya bihêz dibe hegera 
pêkhateyên rasional ji bo hilbijartina pirêfirênsa 
giştî bi awayekî civakî û kolektîv. Bi watayeke 
din ev pirs yan meseleyên ku ji bo biyrardanê 
diviya bên lîste kirin, dikevin ber danûstandina 
civakî di nava welatiyan de. Ewa jî şansê 
monopol kirina altirnatîvên siyasî kêmtir dike. 

Demokrasiya bihêz ya "Barber" berî her 
tiştekê bi wateya danûstandina welatiyan ji bo 
diyarîkirin û bidestveanîna berjwendî û 
armancên hevbeş tê. Di vê derbarê de alîgirên 
lîberalîzmê dikaribin vê pirsê bikin, gelo çawa 
maf û berjewendiyên takekesan di rewşeke wilo 
da ku divêt bo armanca hevbeş kar bê kirin, tê 
parastin? Ji ber ku gelek mînak hene ku bi navê 
berjewendiyên giştî mafê kêmaniyan hatiye 
pelixandin. Xasmayî me Kurdan di vî warî de 
gelek ezmûn û ceribîn li Komara Turkiyê hene, 
ku çawa bi navê berjewendiya havbeş û xebat 
ji bo parastina Anadoliyê dijî hêzên derve yên 
Kurd hatin xapandin û piştre mafê wan nehat 
dan. Bi hizra "Barber" demokrasiya bihêz divêt 
tevî demokrasiya yekgirtî 1 bê cuda kirin. Di 
Demokrasiya Yekgirtî de mirov berî her tiştekê 
divêt hizra yekgirtin û xwe sazdana takekesan 
digel civakê de be. Ji bo berjewendiyên giştî û 
havbeş be jî li demorasiya bihêz mirov li gor 
exlaq û ramanên xwe beşdariya biryardanan 
dike. 


Bi kiryar "Barber" weke lîberalîstan alîgirê 
enistîtuyên demokratîk e. Tevî piştgirî ji 
parastina enistîtuyên demokratîk yên 
demokrasiya Parlemanî, "Barber" dixwaze ji bo 
beşdariya çalakane ya welatiyan di çalakiyên 
civakî û siyasî de bingehên nû pêk bîne û 
reforma enistîtuyên kevin bike. Zêde kirina 
referandoman bo nimûne dibe hegera çelengtir 
kirina welatiyan di biryarên siyasî de. Bi hizra 
wî distûra welat divêt li rêya referandoma giştî 
bê pesend kirin. 

"Barber" di wê baweriyê de ye, bê başkirina 
mercên beşdariya welatiyan û amade kirina 
wan, dana maf û desthilata zêde dikaribe bibe 
hegerên gelek pirsgirêk. Bi hizra "Barber" 
otonomiya enistîtuyên dewletî giringiyeke 
taybetî di demokraisya bihêz de hene. Ji bo 
zêdekirina hêza berhevdana welatiyan, bo 
nimûne li referandoman hebûna zêdeyî li du (2) 
altirnatîvan, "Barber" pêşniyar dike. Hebûna du 
geran ji bo bidestveanîna piraniya dengan, 
bûna 2 car mafê dengdanê wate du gerên 
dengdanê dibe sebeba aktîv bûna welatiyan. 

Ji bo zêdekirina hêza berhevdana 
welatiyan, bikaranîn û mifah wergirtin ji 
tekonoljiya nûjen ya ragihandinê weke 
înternet, Televîzyon û ragihandina di rêya 
telefona destan (Mobayl) dibe hegera zêde 
bûna zanîn û têgihîştina wan di guhartinên 
civakî û çalaktir bûna wan di beşdariya siyasî 
de û herwisa welatî bi awayekî berfirehtir dê 
agahdarî kar û barên civakî û bingehên dewletî 
bibin. "Barbir" di birêvebirina deverî û herêmî 
de, alîgirê demokrasiya kilasîk e ku tê de 
endamên şewrên biryarder li rêya qurê bihên 
hilibijartin da ku her kesekê ew rêye hebe 
beşdariyê di biryardanê de bike. Ew herwisa 
alîgirê demokrasiya nav cihê kar, tax û taxî ye. 

Bernameya demokrasiya bihêz a "Barber" li 
hember teoriyên berê radîkal tê berçav. Yek ji 
aliyên berbiçav yê demokrasiya bihêz bala 
taybetî ya "Barber" bi çawaniya wan enistîtûyên 
ku ew pêşniyar dike. Her wisa ew li gor rewşa 
niha ya cîhana berê dema xwe tijî dema basa 
insaf û dadperweriyê li hizr û ramanên 
beşdariya demokratîk de dike. 

Xala bêhêz ya demokraisya "Barber" di 
zêde nirxandin kirina motîv û hezkirina 
welatiyan di beşdariya siyasî de ye. Her çend 
"Barber" pirsgirêkên demokrasiyên niha yên 
cîhanê dixe berbas, lê dermanek wilo ji bo 
çalak kirina welatiyan bi dest nadet. 
Demokrasiya bihêz jî nikaribe wê rastiyê ji nav 
bibe ku di dengdana li ser biryarên giştî ku tê 
de hejmareke zaf ji welatiyan beşdariyê dikin, 
şansê bikar bûna takekesan gelek kêm e. Bi vî 
awayî beşdariya welatiyan di hemû proseyên 
biryardanê de nikaribe çareserî be, ji ber ku 
xerca wê yekê gelek giran e. 

Herwisa dîtina "Barber" li ser lîberalîzmê û 
xasmanî wêneya lîberal li ser mirov dîtinek 
gelek rast nine. Ji ber ku di lîberalîzmê de 
mirov wek takekesek mikanîkî û bêrih nehatiye 
şirove kirin. Divê ew rastiye jî bê berçav girtin 
ku hêzên siyasî di rikeberiya desthilatê ji bilî 
berjewendiyên giştî ji bo armanceke din jî kar 
dikin. 

Otonomiya welatiyan li biryarên pêwendîdar 
bi wî û herwisa beşdariya siyasî di wan giriftane 
ku teorîzanên siyasî ser wê mijarê xwediyê 
dîtinên havbeş ninin. Xasmanî di serdema me 
de bi li berçav girtina pêşveçûna rewşa 
cîhanîbûnê, ramanên demokrasiyê û şêwaza 
biryardanê di wan çalêncagne (çalêş) ku di 
beşên dahatî de em dê ser bisekinin. 



HEVPEYVÎN 

Çalakvana mafên mirovan û xebatkara mafê Jinan Dr. Roya Tilûî: 

EZ Di SERHiLDANA HAVÎNA ÎSAL DE HATÎM 
GÎRTiN Û 66 ROJAN Di BiN ZEXT, AZAR Û 
ÎŞKENCÊ DE BÛM 


Sarîna (Beşa 1) 


r. Roya Tilûî Sernivîskara Kovara Jinan ya RASAN'ê, naveke 
nasyar e ku di dema çend salên borî de di refa pêşîn ya 
xebatkarên mafên mirovan û çalakvanên jinên Kurdistana îranê 

de ye. piştî bûyerên serhildana havîna derbasbûyî, şehîdkirina hov û 
nemirovane ya ciwanekî welatparêz yê Mehabadî bi navê Şivane Seyîd 
Qadirî bidestê kirêcjirtiyên îtilaat (Hêza Sîxor û Ajanê) a rejîma 
Komara Îslamî ya îranê, rêze xwenîşandanên nerazîbûnê yên xelkê 
mêrxas yê Mehabadê û li pey re jî bajarên din ên Kurdistanê lê ket û di 
encama tepeserkirina xwepêşandanan de, hejmareke berbiçav ji 
ciwanên azadîxwaz û welatperwer yên Kurd hatin Şehîd û birîndar kirin 


û bi sedan kes jî li Mehabaê bigre 
heta Sine û Kirmaşanê hatin girtin 
û binçavkirin. Di wê rewş û demê 
de navê vê xatûna netirs û biwêr 
ya xebata rizgarîxwaz a Kurdên 
Kurdistana îranê, wekî kesek ku bi 
awayekî aşkira daxwaza girtin û 
cezakirina biryarder û birêvebirên 
kuştina ciwanê Kurd li Mehabadê û 
bajarên din yên Kurdistanê bû, di 
medya û ragihandinên giştî yên 
serbixwe de, pitir hate ber basê. 
Hetanî vê çendê ku îtiiaata 
Komara Îslamî di roja 
20.05.1384(16.08.2005)'an de 
hate girtin û bo dema 66 rojan 
wekî xwe dibêje di girtîgeha 
bajarê Sine de di bin azar û 
îşkenceyên herî hov yên 
kirêgirtiyên Komara Îslamî de bû. 
Xatûna Dr. Roya Tilûî bi zimanetê 
heya dema dadgehî kirinê ji 
girtîgehê serbest hate berdan û bi 
neçarî rû kire derveyî welat. 




PDK îranê li gor naveroka neteweyî- demokratîk 
ya xwe hemû çaxekê piştgîriya menewî ji xebat û 
tekoşîna Dr. Roya Tilûî û tev azadîxwazên Kurdistana 
îranê di rêya parastina mafên mirovan li Kurdistanê û 
xebatji bo wekheviya jin û mêran di civakê de kiriye 
û dike. Lê rewşa siyasî ya Kurdistana îranê di bin 
desthilata rejîma Komara Îslamî de rê nedaye Partiya 
Demokrat ya Kurdistanê ku piştevaniya xwe ji vê 
xatûna hêja û xebatkarên din yên Kurd ên rûniştiyên 
Kurdistana îranê bide xuya kirin, heya nebe hêcetek 
ji bo kirêgirtiyên rejîma Îslamî di rêya girtin û 
tepeserkirina wan de. 

Niha ku Dr. Roya Tilûî li derveyî welat e, ji me re 
derfet pêk hat ji nêzîk ve hevpeyvînekê pê re çê 
bikin. 

Pirs: Xatûna Roya Tilûî di destpêkê de bi xêrhatina te 
dikin, me hez dikir di pêş de xwe bi xwendevanên Agirî û 
Kurdistanê bidî naskirin? 

R.T: Ez di sala 1966'an de, li bajarê Bane û di 
malbateke ferhengî de hatim dinê. Birêz Haşim Kerîmî 
hevalê bavê min bûye û navê min daniye Tirîfe, lê di 
nasnameyê de navê min Roya bûye. Navê Tirîfe bi sedema 
vê çendê ku Pêşmergeyekê ji min re hilbijartiye li cem min 


gelek ezîz û girîng e û piraniya hevalên 
min yên siyasî û çandî her bi vî navî 
gaziya min dikin. Newroza îsal kekê 
Haşim li Londonê ji min re telefon kir û 
pir keyfxweş ku ez her ew keça biçûk 
im ku niha mijûlê xebatê di eniyeke 
çandî de me, bihîstina dengê wî piştî 
salan dûrbûnê ji min re gelek xweş bû. 

Min li Bane dîplom wergirt û bi egera 
vê çendê ez di xwendina dersê de zaf 
baş bûm û berdewam xwendekarê 
pileya yekem ya kilasê bûm, her çiqas 
em di gurbûna şerê îran û îraqê û 
koçberî û mişextîbûnê di gundan de 
bûn, min karî li zanîngehê qebûl bim û 
Duxtoriya Zanista Taqîgehê li zanîngeha 
Meşhedê bistînim û her li wir jî tevî 
kurekî Fars yê hevkilasiyê xwe bi merca 
vegeriyan û xizmetkirin li Kurdistanê, 
jiyana hevbeş pêk anî û niha 2 zarokên 


me hene. Mixabin heyama 
zanîngehê derwrana kul û xeman 
jî bû. Di wî çaxî de pismamê min 
bi destê dizekê hate kuştin û 
bikujê wî bi alîkariya rejîmê 
serbest hate berdan û revî, birayê 
min birîndar bû û her wiha Babek, 
birayê min yê mezin bi destê 
Pasdarekî Turk yê Erdebîlî li ser 
hidûd(tixûb) hate şehîd kirin û 
rejîmê bikujê wî bêguneh naskir û 
got birayê min çekdar bûye û ji 
hêla sor derbas bûye û diviya bihê 
kuştin!!! kula Babek bû bi xemeke 
mezin li ser dilê min û heta hetaye 
ew zulm ji bîra min naçe. 

Bi her halê heyî ez vegeriyam 
bo Bane û min yekemîn 
Ceribîngeha ne hikomî ya Bane 
ava kir û min çend salan xizmeta 
xelkê kir û hevsozê xem, êş û 
kovanên wan bûm û gel jî ji min re 
pir hez dikir û qedrê min gelek 
digirtin û alîkariya min dikirin û 


her ji ber vê çendê ez ketim ber çavê îtilaatê û bi min re 
hesas bibûn. Carê wisan jî hebû bi alîkariya kirêgirtiyên xwe 
di nexweşxaneyê û hine meteban ez diêşandim û kosp û 
asteng dixistin ser rêya min. Di rewşekê de ku piştî 
serkevtina Xatemî û Reformxwazan da pêk hatibû, ez wekî 
yekem jin li Bane ji bo Şêwra Bajar hatim hilbijartin û helbet 
ji bo vê çendê jî di destpêkê de kêrhatîbûna min hate betal 
kirin, ku bi cehd û tekoşîna nemir Mam Qadir Behramî hatim 
erê kirin û pejirîm. Li Şêwra Bajar ew qas sekinîm heta min 
Şaredar li kerbê îtilaatê û berevajî biryara wan guherî. Bi 
sedema çûna hevjînê min bo bajarê Sine bi hinceta kirîna 
ceribîngehekê li wir, ez jî çûme Sine. Bi ked û zehmeteke zaf 
min şiya ceribîngeha xwe di nava lepên kesekî ne Kurd ku 
mijûl bû dixwar û ji nav dibir(jin û Kurd bi nezan û savîlke 
dizanîn û li ser vê baweriyê bû bi piştgirêdan bi desthilatê ve 
dikare malê min bixwet) rizgar bikim û bibim bo Sine. 

Min ji bo nûnerayetiya Parlemana Şeşem bi merema xuya 
kirin û derbirîna dengê zulmekê ku ji Kurdên Rojhilatê tê 
kirin li trîbûna parlemanê xwe berbijar kir û li ser vê bawerê 
bûm dê bandoreke zêdetir hebe, lê ji aliyê Konseya 
Parêzvanan ve kêrhatina min hate mandel kirin. Gelek tê 
derbas nebû, min fêm kir Reformxwaz jî her derewan dikin û 
berevajî îdeayên xwe tu tiştek ji bo Kurdan û ji bo Jinan 
ninin û tenê armanca wan parastin û ragirtina rejîmê ji vê 
kirîzê ye ku rastî wê hatiye. 

Min xebat û çalakiyên xwe di warê mafê jinan û mafên 
mirovan û hatin bo nava qada rojnamevaniyê domand û 

cuda ji beşdarî di civîn û konferansên zaf 
li ser pirsgirêkên jinan li hundir û derveyî 
welat û têkilî tevî çalakvanên medenî û 
bizavên Jinan li îranê û li Başûrê 
Kurdistanê, min bi hevalên xwe re 
rêxistinek bi navê Jinên Kurd yên 
parêzerên mafên mirovan û aştiyê 
ava kir ku rejîmê rêya me girt û li ser vê 
yekê û bi hinceta dozvekirina^ 
Hifazet(Navenda Parastinê)a îtilaata 
Hêzên Întîzamî ez birim bo dadgehê. Bi 
vê çendê jî min kêm neanî û dilsar nebûm 
û vê carê min Mehnameyek ji xwediyê wê 
bi kirê girt û hemû xerc û mesrefa wê 
min girte stû, bona vê çendê ku me Jinên 
Rojhilatê Kurdistanê li hundirê welat 
tirîbonek ji xwe re hebe ku bi bê zêrevanî 
û çavdêrîkirina mêr serdestane ya mêrên 
rojnamevan, em bikarin basa pirsgirêkên 
xwe bikin. Ez di serhildana havîna îsal de 
hatim girtin û 66 rojan di bin zext, azar û 
îşkencê de bûm û bi rehîndanîna sed 
milyon Tûmenan bi awayekî demkî 
serbest hatim berdan û niha jî ne li îranê 
me. Dozger jî li gorî madeya 186'an ya 
Qanûna Cezaya Islamî, ez bi^ 
"muharib"(dijminê Xwedê û îslamê) 
dayme nas kirin û daxwaza cezayên herî 
tund ji bo min kiriye. 

Pirs: Ji kengê ve te xebat û tekoşîna 
xwe di warê mafê mirovan û mafê Jinan 
de dest pê kiriye? 

R.T: Ya rast xebat û çalakiya berbiçav 
û aşkira ya min wekî gelek ji çalakiyên 
medenî û sivîl yên din li Rojhilatê 
Kurdistanê li pey vekirina rewşa siyasî ya 
kêm di şûn hatina Xatemî de dest pê kir. 
Beriya vê yekê kar û xebatên me gelek 
eşkere nebûn û derfet û delîve jî ji me re 
nedihate dayîn. Niha jî bersiva çalakiyên 
me ji aliyê Komara Îslamî ve zîndan, 
îşkence û gefa mirn û îdamê ye. 

Pirs: Dr. Tilûî hûn bi giştî rewşa 



mafên mirovan û mafên Jinên Kurd di 
Rojhilatê Kurdistanê de çawa dibînin? 
Gelo di bingeh de bi hebûna Komara 
Îslamî çi hêvî û pêşrojek ji bo çêtirbûna 
mafên mirovan li Kurdistanê de dibînî? 


R.T: Xuya ye ku Komara Îslamî 
bawerî bi Carnamaya Mafê Mirovan nine 
û basa mafê mirovan ya Îslamî dike û kifş 
û ron e cihê Jinan di carnameyeke wiha 
de çawa ye. Ya ecêb eva ye îranê piştî 
serkevtina Şoreşa Îslamî, ji 
Peymannameya Mafên Mirovan ne 
derketiye û li gorî qanûna Navneteweyî 
neçar e vê carnameyê birêve bibe, lê em 
dibînin berdewam bin pê dike û hetanî 
konvansiyona ji holê rakirina cudahiyan 
dijî Jinan jî na pejirîne. 


Bi van kiryarane ku heya niha ji 
Komara Îslamî ya îranê re hatiye dîtin, 
xuya ye heke bixwaze li bin barê 
birêvebirinên Carnemeyên Mafên Mirovan 
û konvasiyonên wek mafên kêmaniyên 
neteweyî biçe, wî çaxî navê wê Komara 
Îslamî ya îranêjiabe û dibe bi Komara 
Demokratîk ya îranê. Bi dîtina min mafên 


mirovan û Welayeta Feqîh qet li 
hev nakevin. 

Pirs: Çima tenê 5 hejmar ji 
kovara jinan ya RASAN'ê ku tu 
sernivîskarê wê bûy, belav bû? 
Gelo niha ku hûn li derveyî welat 
in, hûn naxwazin ser li nû vê 
kovara xwe belav bikin? 

R.T: Heya wî çaxî ku xerca 
RASAN'ê li stûyê min bû, nemaze 
wê dema ku di girtîgehê de jî 
bûm, me RASAN çap kir. Ya ecêb 
eva ye perê çapê ji aliyê min hate 
dayîn, lê newêran hêl û hevokekê 
jî li ser girtinajriin binivîsin! Ji 
dema ku ez li îranê der ketime, 
mixabin êdî nehatiye çap kirin. Ez 
hêvî dikim xwediyê wê bikare 
kovarê çap bike, nemaze ku di 
nebûna min de hinek dirav bi 
sedema bi dawî hatina heyamê 
peymana me li hevjînê min 
wergirtiye û ez hêvîdar im xerca 
berdewam ya RASAN'ê bihê kirin. 

Li wir ez spasiya xwediyê îmtiyazê 
dikim ku di rewşekê de ku rejîmê 
îmtiyaza çapemeniyê bi kesên 
wekî min nedida û qet kesên wek 
min jî ne dipejirand, derfeta vê 
çendê ji bo Jinên Rojhilatê pêk anî 
ku kovarek taybet bi xwe hebin. Bi 
taybetî li ber çav e wê demê 
pêşniyaza pereyeke zaf ya mêran 
ji bo kirê girtina kovarê mandel 
kir. Derheq vê çendê jî ku ez 
derveyî welat RASAN'ê belav bikim 
yan na, divêt bibêjim ez niha ne di 
rewşekê de me ku biryarê bidim, 
lê ez dixwazim Rêxistina Jinên 
Kurd ya Parêzerê Mafên Mirovan û 
Aştiyê bi hevkariya Jinên Kurd 
gelek çelengtir ji berê ava bikim. 

Dûmahîk heye... 


Rêxîstîna Efûyê ya Navneteweyî di daxuyaniyeke çapemeniyê de: 

Ne serkevtina dewleta nû ya îranê di 
çêtirkirina rewşa mafên mirovan de 


Li gor raporekê ku di roja 
16.02.2006'an de, ji aliyê Rêxistina 
Efûyê ya Navneteweyî hate weşandin, 
şeş meh piştî hatine ser şola Serok 
Komarê nû di îranê de, binpêkirina 
mafên mirovan bi awayekî berfireh, her 
didome û dewleta nû kareke wisan li 
hember vê rewşê encam nedaye. 

Di raporê de hatiye: "Divêt dewleta 
îranê hin gavên berbiçav di rêya 
çêtirkirina rewşa mafên mirovan di 
welat de bavêje". 

Efûya Navneteweyî dide xuya kirin: 
"Helwestên ku niha derheq bernamên 
Etomî yên îranê tên girtin, nabe pêşiya 
wî welatî û civaka cîhanî ji bo 
pêregihîştin bi kirîz û pirsgirêka^ 
dirêjdem ya mafên mirovan di îranê de 
bigre". 

Ev rapor bas ji binpêkirina mafên 
mirovan dike û nigeraniya xwe ji 


perçiqandin û çewisandina 
berfireh ku piştî hatine ser 
şola Ehmedînejad di meha 
Agusta 2006'an, 
pêvajoyeke ferehtir bi xwe 
ve girtiye, dide eyan kirin. 
Ev rapore li ser bingeha 
tepeserkirin û çewisandina 
kêmaniyên neteweyî û 
berteng û sînordarbûna 
azadiya raderbirînê, hatiye 
darêtin. Herwiha tê de 
basa îdam û berfirehbûna 


îşkenceyê hatiye kirin. 

Serbarê vê çendê ku di Qanûna Bingehîn de 
mijara wekheviyê hatiye cîgir kirin, rapora 
navhatî ron dike ku ji dema hilbijartina 
Ehmedînejad, hin kes ji kêmaniyên neteweyî û 
olî yên îranê, tenê bi sedema alîgirî û 
girêdayîbûna neteweyî yan bur û baweriya wan 



hatine kuştin, girtin û binçavkirin, yan 
ketine ber zextê û hatine êşandin. 

Qanûnên îranê, azadiya 
raderbirînê û kom û civînan bi xurtî 
berteng kirine û çalakvanên warê 
mafên mirovan, piraniya wextan bi 
sedema çalakiyên xwe dikevin ber 
xezebê. Êşandin, gef, êrîş, 
binçavkirin, girtin û îşkence kirina 
çalakvan û rojnamevanan di dewleta 
nû de her wek berê berdewam e. 

Efûya Navneteweyî di vê rapora 
xwe de 69 nimûneyên îdamê di 
navbera sala 2005'an heta dawiya 
Janviya sala 2006'an dide xuya kirin. 

Efûya Navneteweyî daxwazê ji 
berpirsiyarên dewleta îranê dike bi 
berçav girtina derfet û delîveyîn 
yasayî, rêzê ji mafên xwezayî yên 
jiyanê bigrin û gavên hewce ji bo 
pêşîgirtin ji îdama zarokan û ew 
kesên ku di birêvebirina tawanan de 
temenê wan di bin 18 saliyê de bûye, 
bavêje. 

Daxuyaniya han bi awayekî eşkere 
hatiye weşandin. 

Komara Îslamî û pirsgirêka regezî 


Meryem Hacîpûr 


meraqê ve dikişîne û zext û givaşên li ser wan 
zêdetir dike. Yek ji van yasayan ku 
Ehmedînejad jî li ser birêveçûna vê tekezê 
dike, jinane û mêrane kirina rê û xiyewanan e. 
Ew yasaye ku eyankerê tarîhizrî, kevneperestî 


i serdema hevrikiya raman û 
hizran ji bo pêşî girtin ji hev, 
mirov ji bo pêkanîna civakeke 
nûjen û pêşkevtî hertim cehdê 
dike ku xwe tevî serdem û 

bihorîna demê hevdem û hevaheng 
bike û her roj bi hizreke nû û 
ramaneke teze têkelî civakê be heta 
ku civaka xwe ber bi pêşkevtinê pal 
bide û di rastî de cehdê dike ku 
civaka xwe ji rewşa kevneşop ku 
paremayî û neguhertinxwaz e û di 
bingeh de civakek olî ye, azad bike 
û bike bi civakek nûjen ku bi tundî 
di halê guhertin û geşekirinê de ye 
û tevera wê jî dewlet û aborî ye, di 
bingeh de civakeke eqlanî û dinyayî 
ye, biguherîne. 

Lê gelo di civakên cîhana sêyem 
û bi taybet di îranê de ev 
guhertinane pêk hatine, an jî di 
hemberî wan de berxwedanî hatiye 
kirin? 

Her wekî em dizanin piştî 
hilbijartinên gera nehemîn ya Serok 
Komariya îranê û dest bi kar bûna 
dewleta Ehmedînejad û bi hilgirtina 
reformxwazan û yekdest bûna 
hikûmetê rewşa xelkê îranê û 
nemaze ciwanan pêtir ji berê ber bi 
xirabbûnê ve çû û hindek azadî yên 
rûyekî ku reformxwazan û Mihemed 
Xatemî, Serok Komarê berî yê îranê 
ji bo dirêjkirina temenê rejîmê 
anîbûne holê, ji nav çûn. 

Ehmedînejad bi siyasetên şaş, 
nemaze yasayên dijî mirovî yên xwe 
roj li pey rojê ciwanan ber bi aliyê 


Yasaya cuda kirina regezî, di xiyewanan de, 
eyankerê tarîhizrî, kevneperestî û kerb û kîna 
desthilatdarên rejîmê û nemaze hilametê gera 
nehem, Ehmedînejad e 




û kerb û kîna desthilatdarên 
rejîmê û nemaze hilametê gera 
nehem, Ehmedînejad dide xuya 
kirin, di rûyekî de bi hêceta 
parastina lixwekirin û parêzgarîji 
yasa û îslamê ji aliyê Ehmdînejad 
ve tê meşandin. Lê di rastî de ev 
yasaye bi merema dubendî û 
çêkirina valahiyek mezin di 
navbera tex û qatên civakê û bi 
taybet du regezên eslî yên civakê 
û pêkanîna astengan li hemberî 
yekbûn û yekdengiya ciwanên 
îranê û xendiqandina dengê 
wekhevîxwazî û nûxwaziya wan e. 

Hêjayî gotinê ye ku ev biryare 
tenê xiyewanan nagire, belkî ji hev 
cuda kirina regezî di park û cihên 
geryan û seyranê û pirên hewayî û 
wd.... de jî dê bihê cîbicî kirin. Lê 
xala ku cihê pirsiyarê ye, eva ye 
ku erê gelo du regezên eslî yên 
civakê çawa dê ji hev bihêne cuda 
kirin? Gelo civakê ji bo pêşverûyî û 
gavhilgirtin bo aliyê modernîtê 
hewcehî bi hevkarî û têkiliya pêtir 
a jin û mêran bi hev re nine? 

Rejîma Komara Îslamî bi salan 
e ku li cihê nûjen kirina welatê 
îranê û xizmet bi xelkê û civakê, 
herwiha pêkanîna kar ji bo 
ciwanan, cehd kiriye ku hertim 
ciwanan di bazneya îslamê û bi 
hêceta lixwekirinê, dilsar û bê 
karîger bike û wan têke girtîgehê 
heta ku bikare siyasetên şaş û dijî 
mirovî^yên xwe di îranê û dijî 
gelên îranê birêve bibe. 


Wêne ji malpera iranmania.com 


1 milyon û 800 hezar zarok li 
îranê kar dikin 

Rêxistina Cîhanî 
ya Kar di civîna xwe 
ya 87'an de da ^ 
xuyakirin ku di îranê 
de yek milyon û 800 
hezar zarok kar 
dikin. Eva di halekê 
de ye ku 
desthilatdar û 
berpirsên rejîmê, pir 
caran didin zanîn ku 
îmkana zêrevanî û 
lêkolîna vê 
pirsgirêkê bi sedema 
kêmbûna hêza 
mirovî tune ye. Li 
gorî rapora Yonîsêfê 

jî di destpêka sala bihorî di îranê de 9/2 ji 
sedê ya zarokan kar dikin û naçine 
xwendingehan. Temenê van zarokane di 
navbera 6 heta 14 saliyê de ye. 



Di destpêka sala 
bihorî di îranê de 9/2 
ji sedê ya zarokan kar 
dikin û naçine 
xwendingehan 


1 milyon û 100 hezar kes di salê de tûşî penceşêra 
memik dibin 

Di salê de 1 milyon û sed hezar kes di cîhanê de tûşî Penceşêra memik 
dibin ku 500 hezar kes ji nexweşan di welatên pêşketî û 600 hezar kes jî di 
welatên di halê geşekirinê de dijîn. 

Li gora rapora "Irna" pisporeke neştergeriyê, penceşêra memik bi xoftirîn 
nexweşî di nava jinan de zanî û got: "jin bûn û jêhel çûna temen ji girîngtirîn 
sedemên tûşbûn bi vê nexweşiyê ne". 

Wî herwiha anî ziman ku temenê destpêka tûşbûn bi vê nexweşiyê 20 
hetanî 30 salî ye û piştî 40 saliyê ev nexweşiye geşe dike û herwiha sedema 
tûşbûna 5 heta 10 ji sedê ya nexweşan bi penceşêrê jenetîkî ye. 


Zêdebûna ji navbirina zarokên di zikê dayîkan de 

s\ 

li Iranê 

Di her seetê de 9 zarok di zikê dayîkên xwe de, her roj 221 û di salê de jî 
90 hezar zarok li îranê bi terzeke ne qanûnî tên ji nav birin 

Hêjayê gotinê ye ku her salê 18 milyon zarokên di zikê dayîkan bi awayekî 
neyasayî tên ji nav birin, bi awayekê ku salane 150 hezar jin bi sedema ji nav 
birina zarokan di zik de jiyana xwe ji dest didin. 

Jêder: www.irwomen.com 

HEVPEYVIN 


Li ser girîngiya armancên televîzyona Tîşk, bi birêz Elî Mêhrperwer, endamê Deftera Siyasî ya 
PDK îranê re hevpeyvîn: 

DiVÊT TÎŞK TV PiRSA KURD TÊKEL Bi PÎRSA GELÊN DiN 
BiKE Û HERWiHA PÎRSA KURDÊN KURDÎSTANA ÎRANÊ Bi 
PAREK Ji PÎRSA NETEWEYÎ A KURD DÎ PARÊN DÎN YÊN 
KURDÎSTANÊ DE BiZANE. 


irêz Elî Mêhrperwer, hûn rolê 
ragihandinê di tevgera Kurdî 
bi giştî û nemaze xebata 
Partiya Demokrat de çawa 
dinirxînin? 

Teblîx û piropagende ku îro rojê bi 
ragihandin û hayderkirina xelkê û bi 
wateya dane zanîn û zaniyarî gihandin tê 
nav birin, di jiyana mirovahiyê de nexş û 
rola xwe hebûye. Hikûmet, Rêxistinên 
siyasî, sinfî û pîşeyî, Alvêrçî(bazergan) û 
kasibkar û ... bi giştî her kom û girûp û 
nemaze takên civakê jî hewcehî bi xwe 
nasandin û gihandina bîr û bawerên xwe 
bi derdora xwe bûne û hene. Bi taybet ji 

bo rêxistinek siyasî ku 
ji bo komek armancên 
mirovî di cehd û 
bizavê de ye, divêt 
bikare bîr û bawer û 
armancên xwe 
bigihîjîne nav civaka 
ku merema wê ye. Di 
cîhana îroyîn de, rol û 
karîgeriya ragihandinê 
ku bandoreke sereke 
û bê êre û wir heye û 
kariye alav û amûrên 
xwe jî dest bixe, nahê 
înkar kirin. Bêdengî û 
bêbizavî di cîhana 
bicoş û germ û gur ya 
ragihandinê de, îca çi 
di civakek yan 
welatekê de, yan 
tevgerek û rêxistinek 
siyasî, yan jî partiyek 
û nemaze 

kompaniyayekê de jî 
be, bi wateya mirin û 
jinav çûnê ye. 


sinûrdar hebin, lê ragihandina bi 
deng û reng buhagiranî û pûteyek din 
heye, ew jî bi awayekê ku di 
pantayîyeke berfireh û berîn ya 
cîhanê de bikare temaşevanên xwe 
hebe. Lewra piştî zehmet û mandî û 
westiyaneke zor partiyê karî kenalek 
televîzyonî rê bixe. 

Armancên vê kenalê çi ne? 

Armancên vê kenalê bi awayeke 
sereke armancên tevgera Kurd e, 
armancên PDK îranê, armancên gazî 
û hawar ji bo azadî, demokrasî, 
mafên mirovan û bidestveanîna mafê 

Dara Natiq 


"Tîşk Tv" jî weke kenaleke 
televîzyonî tevlî karwanê van Tv yane 
dibe ku bi merema ragihandin û gaziya 
xwest û daxwazên gelê Kurd derketine 
holê û dê pêtir jî bibin. Kenalek 
televîzyonî dê bikare serkevtî be ku ji 
aliyekê ve bikare bîner û temaşevanên 
xwe razî bike û ji aliyê din ve jî astê 
zaniyarî û agahî û têgihîştina gelê xwe 
derheq azadî, demokrasî, mafê 
neteweyî, mafê mirov û jinan û ... bibe 
jor. Herwiha bîr û ra û bala gelên din jî 
him bi aliyê gelê Kurd rakişîne û pirsa 
Kurd bi wan re bide nasandin, him jî 
wan neteweyan bi mafên xwe re nasyar 
bike. Televîzyona "Tîşk" nabe tenê çav 
ji Kurdan bike, belkî divêt gelên din jî 

zana û hişyar bike heta ku 
bibin bi piştevan û alîkarek 
ji bo xwast û daxwazên 
rewa yên Kurdan. "TîşkTv" 
divêt gaziya aştî û azadî û 
bihev re jiyana şaristanî û 
bajêrvaniyê bike, dûr be ji 
demargirjî û dûr be ji 
gaziyên tund û tûj. "Tîşk 
Tv" divêt zimanek zelal û 
edebiyateke giran û hêja 
hebe. Divêt jin û ciwanan ji 
bîr neke û bername û 
pirogramek taybetî ji wan 
re hebe û xwast û 
daxwazên wan bîne ziman 
û berevaniyê ji wan bike. 

Tîşk Tv çawa mêzeyî 
pirsa neteweyî a Kurd dî 
parên din yên 
Kurdistanê de dike? 

Herwekî li berê jî min 
qala wê kir divêt Tîşk Tv 
pirsa kurd têkel bi pirsa 
gelên din bike û herwiha 




Tevgera Kurd û Partiya Demokrat jîji vê 
rewşê bi dûr ninin. 

Hewcehiya danana kenala esmanî 
ya "TISHK TV"(TÎŞK TV) ji aliyê PDK 
Iranê ve çi bû? 

Herwekîîşare pê hate kirin girîngî, 
biha û pûteya ragihandinê bû ku partiya 
me neçar kir xwe tevî alavên nûjen yên 
ragihndina îroyîn hevaheng û rêk bixe. 
Serdemekê şevnameyek, rojname an 
kovarek yan jî radyoyekê dikarî rol û 
nexş hebe. Lê niha srebarê wê ku her yek 
ji wan bi awayekê dikarin kartêkirinek 


neteweyî ji bo gelên zulm lêkirî yên 
îranê û bi taybetî gelê Kurd e. Riswa û 
eşkere kirina zulm û zora dîktatoran û 
dijminên azadî û demokrasiyê nemaze 
siyasetên Komara Îslamî dijî van mijar 
û aliyên ku min qala wan kir. 

Li gor rola berçav û bibandor ya 
ragihandinê li ser bûyer û 
guhertinên cîhanê, bi raya we 
ragihandina Kurdî û bi taybetî 
kenala esmanî ya "Tîşk Tv", dikare 
çi rolekê li ser xebata neteweyî a 
gelê me bilîze? 


pirsa Kurdên Kurdistana îranê bi 
parek ji pirsa neteweyî a Kurd di 
parên din yên Kurdistanê de bizane. 
Kurd yek netewe ye, xakek hevpar 
hene, êş û derdek hevbeş hene, 
dijminên wî hetanî niha di 
tepeserkirina Kurdan de yekdeng 
bûne, lewra divêt kul û derdên 
Kurdên parçeyên din yên Kurdjstanê 
wekî pirsa Kurdên Kurdistana îranê li 
berçav bigre û berevankerê xwast û 
daxwaziyên wan be. 

ÇAND U HUNER 


XEŞÎMÎ 


ADAR JIYAN 

adarjiyan@mynet.com 


Gelek tirs û xofdariyên 

G mirov ji ber nezanî û xeşîmiya 
mirov pêk tên. Û xeşîmî, her 
gav wekî cinawirekî heftserî 
her carê bi dirb û dirûvekî 

cihêwaz û fihêlbaz derdikeve pêşberî 
mirov û wî/wê dadibelihîne. 

Ez dixwazim vê nivîsara xwe bi 
hîkayeteke(çîrokeke) ku xeşîmî û 
nezaniyê pir rind rave dike, 
bixemilînim û tirs û fikarên xwe yên 
der barê nezaniyê de, bi we xwînerên 
xwe yên rêzdar û hêja re parve bikim. 

Tê gotin ku: "Demekê li welatekî 
dûrdest û mehrûm ku şêniyên wî di 
nav xeşîmî û nezaniyê de dihelikîn de, 
tiştinên ecêb û xofdar peyde dibin. 

Bi rastî ew tiştên ku wekî 
cinawiran têne dîtin jî çend zebeşên 
kesk û belek in.. Li wî welatî jî 
kesekî/e ku zebeşan binase an çavên 
wî/wê bi zebeşan ketibe nîn e. 

Demeke dirêj li hevdû rûdinên û 
behsa cinawirên (zebeşên) ku roj bi 
roj mezin dibin, dikin. Bi vê yekê re 
jî, her ku diçe zebeş li ber çavên wan 
tirsdartir û sawa wan di dilê wan de 
gurtir dibe. Êdî tu kes ji wan nema 
dikare ji tirsa zebeşan serê xwe ji 
hundir derxîne û bi tena serê xwe 
bigere. 

Demek tê riya mirovekî kone û 
mizawir bi wî welatî dikeve. Li hiş û 
weşê şêniyên welêt dinihêre ku bûne 
wekî cinên ku ji hesin bitirsin, tevê 
wan ji zebeşan ditirsin û dibizdin. Dike 
ku wan bi awayekî bixapîne û ji 
nezaniya wan sûd û fêdeyekê 
werbigire. Çend şêniyan li dora xwe 
dicivîne û soz dide ku dê wan ji van 
cinawirên erjeng û kujende reha û 
azad bike. Xencereke seqakirî ya 
kalanî ji ber xwe dikişîne û dide 
pêşiya wan. Li pêş çavên wan zebeşan 
yek bi yek dide ber xenceran, zikê 
wan diqelêşe xwîna wan dirijîne; hûr 
hûrî hevdû dike û bi ser de jî li ber 
wan çok dide û wan yek bi yek 
dixwe...Êdî welatî, ji zebeşan bêtir ji 
wî mirovê ku zebeşan hûr û dike û 
bêtirs dixwe ditirsin û direvin. 

Hin bi hin nav û dengê wî li 
dermedor belav dibe. Ji aliyekî ve ji 
ber ku wî, ew hemû ji wan cinawiran 
rizgar kirine, kêfxweş û bextewar 
dibin; ji aliyekî ve jî, ji ber ku rastî 
kesekî ku ji cinawirên wan cinawirtir û 
xedartir e bûne, xemgîn û diljar dibin. 
Her ku diçe dikevin nav tirs û fikaran. 
Vê carê jî ji tirsa wî cinawirê ku serê 
cinawirên din xwariye, newêrin 



derkevin derve û bi serbestî bigerin. Êdî 
her kes behsa heybetdariya cinawirê nû 
yê ku cinawirên kevn dane ber 
xenceran û ew yek bi yek xwarine, dike. 

Cinawirê nû, ewqasî tê pesinandin 
û mezinandin ku nayê gotin. Bi vê yekê 
re ew mirovê fenok û berjewendperest 
dibe serwer û semyanê wî welatî. 
Hemwelatiyên welêt jî hemû ji tirsa wî 
re, yeka wî nakin dudo û çi tiştên xwe 
ên qîmetdar û muhteber heye, pêşkêşî 
wî dikin. Digel vê yekê, dîsa jî zilm û 
tehdeyiyê li wan dike û wan dide ezêb. 

Rojek tê, çend şêniyên welêt ji ber 
tirs û zilma wî, terkedinya dibin û diçin li 
welatekî din bicih dibin. Li^wî welatî jî 
dibistan, zanîngeh hene. Û her kes 
neçar e ku biçe dibistanê û fêrî xwendin 
û nivîsandinê bibe. Mirovên me jîji 
neçarî diçin dibistanên wî welatî. Rojekê 
ji rojan di pirtûkên waneyan de rastî 
wêneyên zebeşekî tên, çavên wan diçin 
nav serê wan û dikin ku ji dibistanê 
birevin; belê mamosteyê wan, wan bi 
awayekî qaneh dike û dide sekinandin. 
Peyre li ber çoka wan rûdinêjj ji wan re 
behsa fêdeya zebeşan dike. Êdî piştî ku 
fêrî xwendin û nivîsandinê dibin, ew jî, 
xwe bi xwe diçin, pitûkên ku behsa 
zebeşan dikin, dikirin û dixwînin. Dibînin 
ku ew tiştên ku welatiyên wan bi salan 
nikaribûn ji ber wan serê xwe ji hundir 
derxînin, ne cinawir û ne jî xerab in. 

Heta tiştinên pir baş, xweş û fêdewar in. 

Piştî çend salan yek ji wan li welatê 
xwe vedigere. Zebeşekî mezin dikire û 
diçe cem çend rîspiyên welêt. Wan dide 
dora xwe û ji wan re behsa fêdeya 
zebeşan dike. Piştre kêra xwe ji berîka 
xwe derdixe û zebeşê kesk û belek dike 
du şeqan. Hem tîfil bi tîfil dixwe û hem jî 
pêşkêşî wan dike. Welatiyên wî 
têdigihîjin ku xisara zebeş nîn e. Bi vê 
yekê re li ser mirovê zilmdar û konedar 
dizivirin; wî ji welatê xwe diqewirînin. 

Êdî ew bi destê xwe zebeşan diçînin, 
digihînin û heta bi der û dora xwe didin 
nasandin jî. Di demeke kurt de tov û 
navê zebeş li çarmedarê welêt belav 
dibe... 

Ew roj û ew roj e ku mirovên wî 
welatî nema ji zebeşan ditirsin." 


Kaniya Helbestan 


PESNÊ YARÊ 

Latîf Epozdemir 


Çav çirane serêniyê 
Şewqa wane daye der 
Reşbelekan kildayî ne 
Por û kezî xemla ber. 

Eşqa te yê helandî dil 
Bilind bû alava agir 
Dilê reben bûye wêran 
Li sereşqê tim perîşan. 

Nebêjin ku dil ciwan e 
Her tim bi kêf û seyran e 
Ber li aso her li pêş e 
Çendîn sal e ku diêşe. 

Xwedikeji evînê sitar 
Lewra dibe şêt û dildar 
Di derdê xwe re dimeşe 
Hemû rojan xem dikêşe. 

Rûdinîtu bijinanî 
Li ser tacê di qesra mîr 
Gerdena gaz sipî dike 
Beden hemû mîna ye şîr. 

Rewşa kubar bejna zirav 
Jidûrve jîronîdide 
Wê şikand pişta tariyê 
Mîna sitêra geş û jîr. 

Li ser sifreya zêrîn e 
Li ber e şekirê şamê 
Di bîra wê rût û birçî 
Li teniştê pîvaz û sir. 

Li ser singa du kanî ne 
Ava wane, dişe çeman, 

Kêm nabî bereketji wan 
Yeqîn bike mînane bir. 

Lê di civîn kom û meyzen 
Def û bilûr bi ney û lîr 
Ji destê wê yê dil ez im 
Ser milê min misas û nîr. 

ŞÎRET 

Beşer xweş be wek fanosa evînê 
Bi keyîne bi kulan tu birînê 
Xwe sisit neke ji jiyanê tu hergîz 
Ew ben e te girê dide bi jînê. 

Mest nebe qet tu bi rengê şerabê 
Were der tu ji xefleta serabê 
Xwe bike bin bar û derdê evînê 
Winda neke hiş ji ser û derûnê. 

ÇAND U HUNER 


Çeprast: 

1. împeratorê mezin yê Fransayê ku şerê wî yê dawî Watirlû bû. 

2. Barîn bi Soranî - Ez û tu. 

3. Eva bi Farisî - Berevajiya navê heywanekê ye - Ji bo bi zarava 
Kelhorî. 

4. Xwedayê zêrevanî û rexnê di Yûnan û Mîsrê de - Serokê Talibanê. 

5. Dewleteke hevdem tevî Madan bû - Paytexta wî welatê Afrîqayî 
Tirablos e 

6. Evlad bi Soranî - Berevaja wê dibe cihê zana avê. 

7. Paytexta Yûnanê - Berevaja wê bi zarava Flewramî dibe ev. 

8. Erd bi Turkî - Tu bi Turkî - Bi zêdekirina S li destpêka wê dibe 
parek ji laşê mirov. 

9. Yekji sembolên her welatekê. 

10. Welateke Afrîqayê ye. 

Serjêr: 

1. Çiyayeke rêzokî ya bilind li cîhanê. 

2. Behrek li welatê Swîsê. 

3. Tê vexwerin - Yekemîn dewlet ku xet afirand. 

4. Sala çûyî - Berevajî alavekê ku berê bi gavan dihat girêdan - Li 
ku. 

5. Navê bajarekê li navenda îranê - Beşek ji piyê Flespan. 

6. Piranî li derdora çem û behran tê dîtin - Flevwateya Jorê. 

7. Hilkirin bi zimanê Îngilîzî - Zordar dimeşînin. 

8. Jina Jeneralê Kurd Şerîf Paşa - Ne dereng e. 

9. Bo cî bi cî kirina tiştan tê bi kar anîn. 

10. Jineke navdar ku li ser xebata xwe kor bû. 


Xaçepirs 

J ^ Amadekar: 


Amadeksr: Miryem 

MEZINTIRÎN KONFERAN S A KURDÎ LI 
STENBOLÊ PÊK TÊ 

Letîf. E/Stenbol- Roja 11 yê meha Adara sala 2006'an, mezintirîn 
konferansa derheq pirsa Kurdî li Stenbolê dê bicive. Tê gotin ku hetanî 
îro konferansek weha mezin û eşkere, hêşta nehatiye çê kirin. Her 
wiha ev konferans pirreng û piralî dê bihê lidarxistin. Bê guman ev 
konferans ji aliyê ramanî û fikrî ve jî dê gelek dewlemend be. Lewra di 
konferansê de hemû reng û fikrên Turkiyeyî dê beşdar bibin. 
Konferans ji aliyê Zanîngeha Bîlgî (Zanistî) ve ku navenda wê li 
Stenbolê ye, dê were amade kirin. Komîteya Amadekar ji van kesan 
pêk hatiye: 

a-Alî Bayramoxlu - Rojnamevan- Zaman 
b-Murat Belge - Rojnamevan- Radîkal 
c-Oral Çalişlar - Rojnamevav Cumhuriyet 
d-Yilmaz Ensaroxlu-Siyasatmedar, Rewşenbîr 
e-Ûmît Firatû - Rewşenbîr û nivîskarê Kurd 
f-Haşim Haşimî - Siyasetvanê Kurd 
g-Şînasî Haznedar - Rewşenbîr 

h-Mustafa Karaalîglu - Rojnamevan- Yeni Şafak -Rewşenbîrê Laz 
i-Ercan Karakaş - Siyasetvan- Sosyal Demokrat 
j-Selehadîn Kaya - Siyasetvanê Kurd 
k.Sezgîn Tanrikulu- Ebuqat, Hiqûqzanê Kurd 


Bi beşdariya çend Lîstikvanên cîhanê, 
Fîlmçêkerekî Mîsrê fîlmeke Sînemayî li 
ser dîroka Kurdan çê dike 

Fîlmçêkerê navdar yê Mîsrê, Elî Bedirxan dixwaze 
Fîlmeke Sînemayî derheq dîroka Kurdan û rêberê nemir 
Mistefa Barzanî çê bike. Hêjayî gotinê ye ku ew fîlme bi 
beşdariya çendîn Lîstikvanên navdar yên cîhanê tê çêkirin. 
Kar û barên taybet yên vê fîlmê jî bi arîkariya Wezareta 
Çand ya Kurdistanê û Sînemaya Mîsrê û Halyodê birêve 
diçe. 

Di hevpêvînekê de Fîlmçêker, Elî Bedirxan basa vê 
çendê kir ku merem ji çêkirina vê fîlmê nasandina dîroka 
Kurdan e bi gelê Ereb û cîhanê, herwisan qala vê çendê jî 
kir ku lîstikvanê bi nav û deng yê cîhanê Omer Şerîf dê 
rola sereke yê fîlmê bilîze û çendîn hunermendên Kurd û 
cîhanê jî tê de beşdar in. Biryar e ku ev fîlme di Kurdistanê 
de bê çêkirin û Hikûmeta Herêma Kurdistanê jî xerca 
derhênana vê fîlmê bi stûyê xwe ve bigre. 

Jêder: Heftenameya "Hawelatî", hejmar 259 

Bûş: "Azadî di Rojhilata Navîn de 
girêdayî bi azadî di îranê de ye’’ 


C orc Buş, Serok Komarê Dewletên Yekbûyî yên Amerîkayê 
roja înê 24.02.2006'an, di civînekê de bi serbazên qedîm 
ên Amerîkayî li Waşîngtonê axivî û basa rewşa 


navneteweyî ya 
dewleta Filistînê, rewşa 
îraqê û bernamên 
Etomî yên îranê kir. 

Di der barê rewşa îranê 
de, Buş got: "îran ku ji 
aliyê kêmaniyeke olî tê 
perçiqandin, piştevanê 
yekemîn yê terorîzmê 
di cîhanê de ye û cehd 
û hewlê dide ku di 
cihên din yên cîhanê de 
jî rewşê aloz bike". 

Buş anî ziman: "Li 
îranê dê guhartinên 
demokratîk pêk bihên. 
Azadî di Rojhilata Navîn 
de girêdayî bi azadî di 
îranê de ye û Amerîka 
li benda rojekê ye ku 
dostê xwe yê herî nêzîk 
îranê, azad û 
demokratîk bibîne." 

Buş got: "îranê bi pirsa 
xwe ya Etomî cîhan yê 
bendewarê xwe kiriye û 
Îsraîl, dewleta me ya 
dost bi fermî nas nake. 
îran niha di asta 
navneteweyî de gelek 
biçûk û bêhitbar bûye, 
27 welatîn cîhanê dijî 
dosya Etomî ya îranê 
dengê ERÊ dane û tenê 
welatên piştevanê 
îranê, Sûriye, Koba û 
Venezoela ne". 



Buş, Serok Komarê Amerîka: 

"îran yekemîn piştevanê 
terorîz di cîhanê de ye” 


Buş got: Peyam eva ye: "Em rê bi 
welatekê nadin çekên Etomî hebe ku 
rejîma wê zelalî û rohnî tune be ". 
Serok Komarê Amerîka got: "Dewletê 
75 milyon Dolar budce ji bo xebatên 
xurtkirin û pêşxistina demokrasiyê di 
îranê de ji Kongreyê daxwaza kirî ye. 
Ev budce ji bo zêdebûna bernamên 
radyo û televîzyonî, piştgirî û alîkarî bi 
xebatkarên mafên mirovan û alîgirên 
civaka medenî û sivîl, veguhartina 
xwendekaran û çêkirina pira 
lihevhatina navbera gelên du welatan 
e hetanî ku xelk bikarin rejîma olî ya 
îranê hilweşînin". 

Jêder: Radyo "Farda" ya Farsî 
ziman,25.02.2006 


Yekem zimanê zikmakî, 
piştre Vejena Navikî 

Cîvîna hejmarek ji xwendekarên 
Azerbaycanê ji bo xuyakirina nerazîbûna 
xwe dijî hilweşandina semînara zimanê 
dayîkê 

Êvariya roja pêncşem, 23.02.2006'an, 
hejmareke zaf ji xwendekarên Azerbaycanî bi 
lidarxistina kombûnekê nerazîbûna xwe ji 
hilweşandina dema birêvebirina Kongireya Zimanê 
Dayîkê li zanîngeha Emîr Kebîr nîşan dan. 

Di vê civînê de hejmareke zor ji xwendekar û 
qatên cur bi cur yên xelkê pişikdar bûn, di destê 
pişikdaran de pilakardên rengîn hebûn. Herwiha 
beşdaran nameyek dane destê berpirsên zanîngehê 
ku têde nerazîbûna xwe derheq bi vî karî 
derbirîbûn. 

Civîna han ji demjimêr 15'ê dest pê kir û 
demjimêr 16:30 jî dawî pê hat. Di vî civînê de 
siloganên yekem zimanê dayîkê, piştre vejena 
navokî û şerim ji bo faşîst û bijî Azerbaycan 

hatin gotin. 


îran ji 10 welatan Benzînê dikire 

Li gorî nûçeyên ku Nûçegiyaniya "Mehr" li îran 
êweşandjye, qirar e di 11 mehên sala nû ya Rojî de, 
dewleta îranê bi buhaya 3 milyar û pêncsed Dolaran 
şewata Benzînê ji 10 welatên Asya û Ewropayê 
bikre. Li gor agahiyan tenê ji welatê Mîrîtiyên 
Yekbûyî yên Erebî 3 milyon û 500 hezar ton Benzîn 
bi buhaya 2 Milyar û 102 milyon Dolaran ji îranê re 
hatiye şandin. 

10 welatên navhatî ev in: 1. Mîrîtiyên Yekbûyî 
yên Erebî, 2.Hindistan, 3.Holanda, 4.Sengapor, 
5.Fransa, 6-Turkmenîstan, 7.Azerbaycan, 

8.Romanya, 9.Rûsya û 10. Turkiye 


Xwendekarên Kurd li Tehranê di meşekê 
de nerazîbûna xwe dijî tepeserkirina 
xelkê Makûyê dan eyankirin 


Sibêdeya roja sêşem, 
21.02.2006'an nêzîk bi 400 kes 
ji xwendekarên Kurd yên 
zanîngeha bajarê Tehranê bo 
xuyakirina nerazîbûna xwe dijî 
siyasetên tepeserkarane yên 
rejîmê derheq xelkê Kurdistanê 
û bitaybetî tepeserkirina 
bêrehmane ya xwepêşanderên 
Makû û deverên derdora wê 
meşek lidarxistin. 

Li gor nûçeyan di vê meşê 


de ku li hember Koleja 
wêje û zanistên mirovî 
ya Zanîngeha Tehranê 
birêve çû, xwendekaran 
bi xwendina sirûda 
neteweyî a "Ey Reqîb" 
û bi avêtina dirûşmên 
dijî rejîmê nerazîbûna 
xwe li hember siyasetên 
tepeserkarane yên 
rejîmê li Kurdistanê dan 
eyankirin. 


Li Kirmaşanê biryara xwenîşandanê bo 
piştevanîkirin ji siyasetên Etomî yên rejîmê, seba 
beşdar nebûna xelkê hate hilweşandin 

Roja sêşem, 02.12.1384(21.02.2005)'an, rejîmê dixwast bo 
nîşandana piştevaniya xelkê ji helwêstên xwe seba 
dewlemedkirina Uraniyûmê, li bajarê Kirmaşanê meşeke 
piştgîriyê lidar bixe, lê seba pişikdarî nekirina xelkê neçar bû di 
kiriyareke bê avrûyane û serşorane de, meşa piştgîriyê birêve 
nebe. 

Hêjayî gotinê ye ku rejîm zor cehdê dike ku pirsa zaxkirina 
Uraniyûmê bike pirseke netewî û di vê rêyê de dixwaze bi anîna 
xelkê bo ser rê û şeqaman, piştevanî kirina wan ji siyasetên 
Etomî yên xwe bi welatên cîhanê bide selimandin. Lê helwêsta 
biwêr ya xelkê Kirmaşanê ev yeke da îspatkirin ku xelkê îranê bi 
giştî tu piştevaniyekê ji siyasetên rejîmê nakin. 


























